Uloba

Uloba - Independent Living Norge SA er en norsk ideell organisasjon etablert som et samvirke, stiftet i 1991. Samvirket eies og drives av funksjonshemmede selv, ut ifra tanken om likemannsarbeid. De jobber for funksjonshemmedes rettigheter samt med drift av brukerstyrt personlig assistanse (BPA) og fungerer som arbeidsgiver for assistenter som er ansatt hos medlemmene i brukerstyrte assistentordninger. Ulobas hovedkontor ligger i Drammen.

Uloba har, ifølge Atle Møen, professor ved Universitetet i Bergen, vært den viktigste politiske aktøren for å etablere prinsippet om BPA, og få dette som en lovfestet individuell rett fra 2014. I 2023 var det 6876 ansatte i Uloba.

 Historie 
Uloba (Uavhengig Liv Oslo BA) ble stiftet i 1991 av Tone Norli, Vibeke Marøy Melstrøm, Leif Sylling, Knut Flaaum og Bente Skansgård, og 12 andre funksjonshemmede. Uloba er en del av den internasjonale Independent Living-bevegelsen som jobber for likestilling av funksjonshemmede, samt medlem av European Network on Independent Living (ENIL). 

 Virksomhet 
Uloba sin virksomhet skal legge til rette for at samvirkets medlemmer skal kunne dekke sitt assistansebehov, ved å etablere og lede sine assistenter selv. Dette gjøres gjennom leveranse av brukerstyrt personlig assistanse (BPA). Uloba har arbeidsgiveransvaret for medlemmenes personlige assistenter og skal gi medlemmene nødvendig opplæring, veiledning, administrative ressurser og lederverktøy. I 2012 kom organisasjonen under sterk kritikk for brudd på arbeidsmiljøloven og manglende betaling til assistenter. Pengene var tilbakeført til kommunene, så Uloba selv dekket manglende utbetalinger. Dette førte til et omfattende arbeid og Uloba fikk i 2013 tariffavtale med Fagforbundet som gjelder fra 1. januar 2014.Tariffavtale for 6000 personlige assistenter  

Uloba jobber med innspill til politikere, høringer på Stortinget og påvirkningsarbeid. Uloba var bl.a. representert i BPA-utvalget som ble oppnevnt av Kongen i statsråd 20. september 2019 for å gjennomgå og foreslå forbedringer i ordningen med brukerstyrt personlig assistanse. BPA-utvalgets arbeid resulterte i NOU 2021: 11 Selvstyrt er velstyrt — Forslag til forbedringer i ordningen med brukerstyrt personlig assistanse, som ble lagt fram i desember 2021.

 Selvsagt (magasin) 
Uloba er medlem av Fagpressen, Norges eldste presseorganisasjon, og utgir magasinet Selvsagt som kommer ut årlig. Ansvarlig redaktør er Helge Olav Ramsted.

 Stolthetsparaden 
Stolthetsparaden, også kalt de funksjonshemmedes prideparade, er en årlig parade arrangert av Uloba. Paraden ble arrangert første gang i 2008, den går gjennom Oslos gater og er en del av Independent Living-festivalen som er en feiring av funksjonshemmedes kamp for likestilling og frihet .

 Stolthetsprisen 
Stolthetsprisen deles ut årlig til en person eller gruppe som har gjort en særskilt innsats for å skape likestilling for funksjonshemmede. Prisen har blitt utdelt under Independent Living-festivalen men også på FNs internasjonale dag for funksjonshemmede den 3. desember.

 Mottakere av Stolthetsprisen 
+ÅrMottakerBegrunnelse2024Jamie Bollingfor å ha jobbet systematisk og utrettelig i kampen for funksjonehemmedes menneskerettigheter.2023TV BRAfor å belyse situasjonen til en gruppe som ellers vies beskjeden plass i norsk offentlig debatt.2022Podkasten Hemma ved Marianne Knudsen og Ida Hauge Dignesfor å utvide forståelsen av funksjonshemmendes likestillingskamp, og sette den i sammenheng med andre diskriminerte grupper2021Odd Voldenfor sitt årelange engasjement for å kjempe for barrierene for psykososial helse i samfunnet på tvers av ulike funksjonsnedsettelser.Toril Heglum (post mortem)for sin livslange kamp for funksjonshemmede barn og unngå institualisering av barn og voksne.2020Ann Kristin Krokanfor et halvt århundres innsats for funksjonshemmedes likestillingskamp.2019Vibeke Marøy Melstrøm2018Lars Ødegård2017Adolf Ratzkafor å være en rollemodell og inspirator for funksjonshemmede i hele verden, og for hans arbeid for å å styrke Independent Living-bevegelsen i Europa.2016Berit Vegheimfor sitt arbeid mot diskriminering av funksjonshemmede.2015Anita Elisabeth Bjørklundfor å har synliggjort et økende problem i samfunnet da hun startet blogg etter å ha bli tvangsplassert på et sykehjem.2014Empo TVfor sitt arbeid med å synliggjøre funksjonshemmede.2013Bente Skansgårdfor å ha bragt BPA til Norge og sin innsats for funksjonshemmedes likestilling.2012Marte Wexelsen Goksøyrfor hennes innsats i kampen mot diskriminering av funksjonshemmede.2011Stine Machlarbl.a for sitt arbeid med Mitt Liv-kampanjen.2010Tove Brandvikfor sitt arbeid for likestilling for funksjonshemmede.2009Inge Husmofor hans ti år lange kamp for retten til å være far.2008Mari Storsteinfor sitt arbeide mot IPLOs-registeret.

 Referanser 

 Eksterne lenker 


  Om tariffavtalen hos Fagforbundet

Kategori:Norske tjenesteselskaper
Kategori:Handikap
Kategori:Etableringer i 1991